Давлат тиббий суғуртаси жамғармаси методология бўлими томонидан 
2025 йил 18 – 22 август  кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди.
2. Соғлиқни сақлаш вазирлиги, Давлат ахборот тизимларини яратиш 
ва қўллаб қувватлаш бўйича ягона интегратор “UZINFOCOM” га  “Шифохонадан чиқарилган беморнинг  статистик картаси” 066-х/шаклини янгилаш ҳамда Жамғарма тасарруфидаги “MedExpress” электрон ахборот таҳлил тизимига интеграция қилган ҳолда маълумотларни узлуксиз етказилиши бўйича кўрсатма бериши юзасидан хат тақдим қилинган хат юзасидан ижрочилар билан учрашувлар ташкиллаштирилди.
3. Жорий йилнинг 19 август куни ZOOM платформаси орқали ташкиллаштирилган “Тиббий суғурта тизимини ривожлантириш ва соғлиқни сақлашга инновацион ёндашувларни жорий этиш бўйича Польша тажрибаси” ҳамда “Португалия тиббий суғурта тизимининг асосий элементлари” бўйича ташкил этилган онлайн учрашувда иштирок этилди.
4. Туркия давлати суғурта эксперти Dr.Hasan Çağıl Ahmet Cemil ва халқаро эксперт Mircea Buga билан давлат тиббий суғуртаси тўғрисидаги қонунни муҳокама қилинди. “Давлат тиббий суғуртаси тўғрисида Қонун” лойиҳаси ишлаб чиқиш жараёни давом этмоқда.
5. 2025 йил 18-22 август кунлари аҳоли ва тиббиёт ходимлари билан давлат тиббий суғуртаси тизими бўйича семинарлар ўтказиш ҳамда Соғлиқни сақлаш вазирлигининг 2025 йил 14 мартдаги “Даволаш-профилактика муассасаларида тиббий ёрдам сифатини назорат қилиш ва фаолиятини баҳоловчи индикаторлар асосида доимий мониторинг ўтказиш тўғрисида”ги 67а-сонли буйруғига мувофиқ мониторинг ўтказиш мақсадида Самарканд вилоятига хизмат сафари амалга оширилди.
6. 2025 йил 20 август куни Ўзбекистон Республикасида онкологик касалликларга қарши курашиш Миллий стратегик режаси юзасидан тайёрланган ҳужжат муҳокамасида қатнашилди.
7. 2025 йил 18-22 август кунларида Литва давлатида Жамғарманинг ходимлари учун уюштирилган “Тажриба алмашув” ўқув сафари доирасида ижро этувчи директор ўринбосари У. Кандимовнинг топшириғи асосида "Ўзбекистонда давлат тиббий суғуртаси тизимини жорий этиш: муваффақият ва ютуқлар" мавзусидаги кириш сўзи ҳамда тақдимот тайёрлаб берилди.
8. 2025 йил 20-22 август кунлари халқаро экспертлар Barbara Wenckowska (Польша) ва Gonzalo Figueiredo Augusto (Португалия) билан соғлиқни сақлаш тизимини молиялаштириш масалалари ҳамда КХГ кенгайтириш масаласини муҳокама қилинди.
9. Давлат тиббий суғуртаси жамғармасида Ўзбекистон Республикаси Ҳисоб палатаси томонидан ўтказилган молиявий ва самарадорлик аудити натижасида аниқланган хато-камчиликларини бартараф этиш бўйича чора-тадбирлар режасига биноан тегишли пункти асосида Шартномалар бўлимининг ходимлари билан биргаликда Жамғарма ва нодавлат тиббиёт ташкилотлари ўртасида имтиёзли тоифага кирувчи шахсларнинг даволаниш харажатларини қоплаш тўғрисида тузиладиган шартномага қўшимча талаблар ишлаб чиқилди. 
10. D-MED “Электрон поликлиника ва стационар” ахборот тизими 
ва Жамғарма томонидан замонавий молиялаштириш механизмларини жорий этишда, электрон дастурлар интеграцияси ҳамда ахборот алмашинувини йўлга қўйиш мақсадида “Бириктирилган аҳоли”, “ЛИС” ҳамда “066 ҳ/ш” иловалар устида ҳамкорликда иш олиб борилмоқда. ССВ, УЗИНФОКОМ, DMED ҳамда Жамғарма раҳбарияти иштирокида зум учрашув ташкиллаштирилди. Бажариладиган ишлар рўйхати ва муддатлар бўйича  келишув қабул қилинди.
11. Соғлиқни сақлаш электрон ахборот тизими DMED платформаси ЛИС тизими программист ва техник ходимлари билан ҳамкорликда “Лаборатор таҳлиллар сон кўрсатгичлари” жадвали ишлаб чиқилмоқда. Ҳафта давомида ZOOM учрашувлар ташкиллаштирилди ва Жамғарма номидан таклиф 
ва эътирозлар киритилди. 
12. Ўзбекистон Республикаси Президентининг 2024 йил 5 сентабрдаги "Давлат тиббий суғуртаси механизмларини жорий этишга оид чора-тадбирлари тўғрисида"ги ПҚ-311-сонли қарори 3-илова 15.1-бандида келтирилган топшириққа асосан Соғлиқни сақлаш вазирлиги ҳузуридаги Тиббиёт ходимларининг касбий малакасини ривожлантириш маркази томонидан “Молиявий ва клиник бошқарув, тиббий хизматлар стратегик хариди” мавзусидаги ишлаб чиқилган ўқув дастури лойиҳасини ўрганиб чиқилди 
ва тегишли ўзгартиришлар киритилиб, Соғлиқни сақлаш вазирлигига юборилди.

